丘道隆

丘道隆，字懋之，福建上杭縣人，明朝政治人物。

 生平 
正德九年（1514年）甲戌科进士，官廣東順德縣（今广东顺德市）知縣。為官严明果断，吏民畏服。迁監察御史。正德十五年（1520年）與御史何鰲上疏堅決反對佛郎機（葡萄牙）入貢，得到批准《明實錄·武宗實錄》：正德十五年十二月己亥朔○海外佛朗機前此未通中國，近歲吞併滿剌加，逐其國王，遣使進貢，因請封，詔許來京。其留候遠驛者，遂略買人口，蓋房立寨，為久居計。滿剌加亦嘗具奏，求救朝廷，未有處也。會監察御史丘道隆言: “滿剌加，朝貢詔封之國，而佛朗機併之，且啖我以利邀求封賞，於義決不可聽。請卻其貢獻，明示順逆，使歸還滿剌加疆土之後，方許朝貢，脱或執迷不悛，雖外夷不煩兵力，亦必檄尋諸夷聲罪致討，庶幾大義以明。”御史何鰲亦言: “佛朗機最號兇詐，兵器比諸夷獨精。前年駕大舶突進廣東省下，銃炮之聲震動城郭；留驛者違禁交通，至京者桀驚爭長。今聽其私舶往來交易，勢必至於爭鬥而殺傷，南方之禍殆無極矣。且祖宗時，四夷來貢皆有年限，備倭官軍防截甚嚴，間有番舶，詭稱遭風飄泊欲圖貿易者，亦必核實具奏，抽分如例。夷人獲利不多，故其來有數。近因布政使吳廷舉首倡，缺少上供香料柔軍門取給之議，不拘年分，至即抽貨，以致番舶不絕於海澳，蠻夷雜沓於州城，法防既疏，道路亦熟，此佛朗機所以乘機而突至也。乞查復舊例，悉驅在澳番舶及夷人潛住者，禁私通，嚴守備，則一方得其所矣。”禮部覆議: “道隆先為順德令，鰲，順德人，故備知其情。宜俟滿剌加使臣到日，會官譯詰佛朗機番使侵奪鄰國，擾害地方之故，奏請處置。廣東三司掌印並守巡巡視備倭官，不能呈詳防御，宜行鎖巡官逮問。以後嚴加禁約，夷人留驛者，不許往來私通貿易，番舶非當貢年，驅逐遠去，勿與抽盤。廷舉倡開事端，仍行戶部查例停革。”詔悉如議行之。，升南雄府知府。

參考文獻

D
Category:上杭人
Category:明朝順德縣知縣
Category:明朝監察御史
Category:明朝南雄府知府